૧લી નવેમ્બરથી કેવડિયા ખાતે સ્ટેચ્યુ ઓફ યુનિટી સામાન્ય નાગરિકને પ્રવેશ આપવાની શરૂઆત કરાઈ હતી. તો પ્રથમ દિવસે જ યુપીના મીરઝાપુર સાંસદ રાજ્ય કક્ષાના કેન્દ્રીય આરોગ્ય મંત્રી અને અપના દલના નેતા અનુપ્રિયા પટેલના વિસ્તારમાંથી કાર્યકરો અને સ્થાનિકો નિઃશુલ્ક પ્રવેશની મહેચ્છાઍ વારાણસીથી ઍકતા ટ્રેનમાં કેવડિયા ‘સ્ટેચ્યુ ઓફ યુનિટી’ જોવા આવી પહોંચ્યા હતા. પરંતુ સવારથી કેવડિયા આવેલા આ કાર્યકરોને બપોર સુધી નિઃશુલ્ક પ્રવેશ ન મળતા તેઓ પોતાની ધીરજ ખોઈ બેઠા હતા, અને પાણી જેવી પ્રાથમિક સુવિધાના અભાવ વચ્ચે કાર્યકરો રઝળ્યા હતા જેથી ભારે હોબાળો મચાવ્યો હતો. આ તમામ લોકોઍ પોતાના પક્ષના ઝંડા સાથે દેખાવો પણ કર્યો હતો.